Татар тили

Татар тили – татарлардын тили. Түрк тилдеринин кыпчак тобуна кирет. РФтин Татарстан, Башкыртстан, Чувашия, Мордовия, ошондой эле КМШ (Көз карандысыз мамлекеттердин шериктештиги) мамлекеттерине тараган. 

Негизги диалекттери: 

 борбордук же орто (Казань татарлары сүйлөйт); 
 батыш же мишар; 
 чыгыш диалект (сибирлик татарлардын диалектиси). 

Азыркы адабий татар тилинин калыптануу процесси 19-кылымдын ортосунда эски татар тилинин негизинде башталган. Жазуусу 1927-жылга чейин араб, кийин латын, 1939-жылдан орус графикасына өткөн. 
Категория:Тил илими
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9